OpenLLM-France/wikimedia huggingface dataset:
# Wentworth

«Wentworth» té aquests significats:
* Geografia:
** Regne Unit:
*** Wentworth (Cambridgeshire)
*** Wentworth (Surrey), al comtat de Surrey.
** Estats Units:
*** Wentworth (Carolina del Nord)
*** Wentworth (Dakota del Sud)
*** Wentworth (Missouri)
*** Wentworth (Nova Hampshire)
*** Port Wentworth, població dels Estats Units a l'estat de Geòrgia.
* Biografies:
** Wentworth Miller (Chipping Norton, Oxfordshire, 1972), actor anglès.
** Charles Watson-Wentworth (1730 - 1782), noble i estadista britànic.
# Asclepiodor (pintor)

Asclepiodor (grec antic: Ἀσκληπιόδωρος) fou un pintor atenenc contemporani d'Apel·les de Colofó conegut per una referència de Plutarc, segons el qual el mateix Apel·les el considerava millor que ell mateix en simetria i correcció del dibuix.

## Referències

* ↑ Wornum, Ralph Nicholson. The Epochs of Painting Characterized: A Sketch of the History of Painting, Ancient and Modern, Showing Its Gradual and Various Development from the Earliest Ages to the Present Time (en anglès). C. Cox, 1847, p. 106.
* ↑ Smith, William (ed.). «ASCLEPIODO´RUS». A: Dictionary of Greek and Roman Biography and Mythology. Vol. I. Boston: Little, Brown, & Comp., 1867, p. 383. ]
# Cronoespècie

En biologia evolutiva, un cronoespècie és una part d'un continu d'un llinatge documentat en el registre fòssil. Es tracta d'una espècie que canvia morfològica, genètica i / o comportamentalment al llarg del temps a escala evolutiva, de manera que l'espècie originària i l'espècie derivada no podrien considerar-se la mateixa espècie si haguessin existit en el mateix moment. Al llarg d'aquest canvi, només hi ha una espècie del llinatge vivint en qualsevol punt temporal, a diferència dels casos en què una espècie es ramifica en diverses per especiació divergent.
Les dues versions del gradualisme filètic (el gradualisme filètic clàssic i el gradualisme puntuat), mostren un canvi morfològic considerable en els seus llinatges, el que permet, a més de la ramificació, la presència de cronoespecies. En contraposició, la estasi característica de les espècies establertes en el model d'equilibri puntuat, amb prou feines dona lloc per a les cronoespecies.
# Forma estròfica

La forma estròfica és una forma musical o estructura musical consistent en la repetició d'una música que considerem l'estrofa. En tant que aquesta forma és especialment pròpia de la música vocal i en especial de les cançons, en aquest cas ens referim s'anomenen cançons estròfiques, en les quals textos diferents però amb unes característiques i un patró rítmics i mètrics suficientment semblants s'apliquen a una mateixa música.
La forma estròfica pot presentar-se com una mera successió d'estrofes o bé una alternança d'estrofes (en les quals es manté una mateixa música per a textos canviants) i una tornada que manté una unitat tant de música com de text. En algunes formes en concret com per exemple la nadala del Renaixement, l'últim vers de l'estrofa del text coincideix amb l'inici de la tornada de la música en el que s'anomena vers d'enllaç. Un altre tipus d'irregularitat o desajust és la que es dona amb certa freqüència en la cançó popular moderna en la qual a una estrofa del text de li adjudica la música de la tornada de manera que s'elimina la tornada de text.
La forma estròfica aplicada a la música vocal permet una forma de combinació d'unitat i variació que sembla que convé habitualment a la música europea: en aquest unitat de música que es repeteix estrofa rere estrofa i varietat de text que va variant. D'altra banda, constitueix un procés compositiu econòmic en la mesura en què poca música permet musicar un text molt més llarg. Probablement per alguna d'aquestes raons o per totes dues, es troba pràcticament a tota la història de la música vocal europea, des de les balades medievals, passant per la nadala ja esmentada, el lied del romanticisme, fins a la cançó popular moderna dels segles xx i XXI.
En determinats moments, estils i contextos ha representat les formes menys elaborades de producció, al mateix temps que altres formes contemporànies optaven per estructures i patrons formals menys repetitius. En altres casos la mateixa forma estròfica de la música vocal ha introduït canvis estrofa rere estrofa: canvis menors que no esborressin la unitat formal però que evitessin qualsevol risc de monotonia i/o que -d'alguna manera- acompanyessin o il·lustressin algun element del significat del text propi d'una estrofa en concret (per exemple un canvi en la figuració de l'acompanyament musical, una modulació, etc.). En altres casos, encara, formes estròfiques han estat el punt d'origen des del qual s'han desenvolupat altres formes i gèneres.

## Referències

* ↑ Forma estròfica a musicnetmaterials
* ↑ Exemple de forma estròfica
* ↑ Forma estrófica a musicaviva.mobi
* ↑ La Forma Estrófica. - F. Schubert, "Das Wandern" Departamento de Musica del IES Misteri d'Elx a Youtube
* ↑ «El Lied romántico». Arxivat de l'original el 2016-10-28. [Consulta: 27 octubre 2016].
# Margaret Archer

Margaret Archer (Grenoside, Anglaterra, 20 de gener de 1943 - 21 de maig de 2023) va ser una sociòloga britànica, una de les més influents teòriques a la tradició del realisme crític. Va ser professora de la Universitat de Reading i de la Universitat de Warwick; d'aquesta última, en va ser catedràtica des de 1979.
Juntament amb alguns altres sociòlegs britànics, Archer va col·laborar amb el filòsof indo-britànic Roy Bhaskar en el desenvolupament del moviment teòric anomenat «realisme crític». També se l'ha anomenat «realisme transcendental» i «naturalisme crític» i la proposta filosòfica que va fer Bhaskar volia respondre una pregunta que ell considerava transcendental: «En quina mesura es pot estudiar la societat de la mateixa manera que s'estudia la natura?»
Va ser la primera dona elegida presidenta de l'Associació Internacional de Sociologia, al 12è Congrés de Sociologia (1990). Va ser membre de la Pontifícia Acadèmia de Ciències Socials, entitat que aconsella el Papa en afers sobre política social; en va ser membre des de la seva fundació el 1994 i en va ser presidenta de 2014 a 2019.

## Obra

* M. Archer (1988) Culture and Agency: The Place of Culture in Social Theory, Cambridge University Press, Cambridge.
* M. Archer (1995) Realist Social Theory: The Morphogenetic Approach, Cambridge University Press, Cambridge.
* M. Archer, R. Bhaskar, A. Collier, T. Lawson and A. Norrie (eds) (1998) Critical Realism: Essential Readings, Routledge, London.
* M. Archer (2000) Being Human: The Problem of Agency, Cambridge University Press, Cambridge.
* M. Archer and J. Tritter (eds) (2000) Rational Choice Theory: Resisting Colonisation, Routledge, London.
* M. Archer (2003) Structure, Agency and the Internal Conversation, Cambridge University Press, Cambridge.
* M. Archer, A. Collier and D. Porpora (eds) (2004) Transcendence: Critical Realism and God, Routledge, London.
* M. Archer (2007) Making our Way Through the World, Cambridge University Press, Cambridge.

## Referències

* 1 2 «Deceased Academicians - Margaret S. Archer» (en anglès). The Pontifical Academy of Social Sciences. [Consulta: 23 maig 2023].
* 1 2 Gorski, Philip S. «What is Critical Realism? And Why Should You Care» (pdf). Contemporary Sociology: A Journal of Reviews, 42, 2013, pàg. 658-670. DOI: 10.1177/0094306113499533 [Consulta: 23 maig 2023].
* 1 2 «ISA Past Presidents - Margaret Archer» (en anglès). International Sogiological Association. [Consulta: 23 maig 2023].
* ↑ Parada Corrales, Jairo «Realismo crítico en investigación en ciencias sociales: una introducción» (pdf) (en castellà). Investigación y Desarrollo, 12, 2, 2004, pàg. 396-429 [Consulta: 23 maig 2023].
# Trimerita

La trimerita és un mineral de la classe dels silicats. Rep el seu nom del terme grec per "tres parts", en al·lusió als segments radials òpticament observables.

## Característiques

La trimerita és un nesosilicat de fórmula química CaMn₂$^{2+}$Be₃(SiO₄)₃. Cristal·litza en el sistema monoclínic. La seva duresa a l'escala de Mohs es troba entre 6 i 7.
Segons la classificació de Nickel-Strunz, la trimerita pertany a «9.AB - Nesosilicats sense anions addicionals; cations en [4] i major coordinació» juntament amb els següents minerals: larsenita, esperita i rondorfita.

## Formació i jaciments

Va ser descoberta l'any 1890 a la mina Harstigen, a Pajsberg, al districte de Persberg, a Filipstad (Värmland, Suècia), en un skarn de magnetita-piroxè-granat, on probablement es va formar durant l'activitat hidrotermal en etapa tardana. Es troba associada a calcita. També ha estat descrita a la mina Jakobsberg, al districte de Nordmark (també a Filipstad), i a Bald Knob, a Sparta (Carolina del Nord, Estats Units).

## Referències

* ↑ «Trimerite» (en anglès). Mindat. [Consulta: 1r octubre 2016].
# Zuo Ci

Zuo Ci (en xinès: 左慈; en pinyin: Zuǒ Cí) és un personatge llegendari període de la Xina dels Tres Regnes. Encara que se'l coneix com un oriünd de Lujiang, els anys del seu naixement i mort són desconeguts. Es creu que havia existit abans de la caiguda de la dinastia Han, i s'afirma que va arribar als tres-cents anys. Va aprendre la màgia i el camí a la longevitat del savi taoista Heng Feng (封衡), i, finalment, va traspassar l'art a Ge Xuan.

## En els textos històrics

Zuo Ci estudià al cim de la Muntanya Tianzhu, practicà alquímia medicinal i s'alimentà de sa essència vital controlant la respiració i tenint relacions sexuals amb dones sense ejaculació. Se deia que podia viure durant llargs períodes sense menjar. També va aprendre dels clàssics confucians i d'astrologia.
En algun moment abans del 200, el cabdill local Sun Ce, que era un estricte confucià, va voler de matar a Zuo Ci i el va perseguir a cavall. Zuo Ci, sense muntar, encara va aconseguir escapar, aparentment caminant lentament.
Més tard, Zuo Ci va anar a Cao Cao, qui li va concedir una pensió per fer la seua màgia. Cao Cao havia demostrat un interès en l'enfoque taoista sobre la longevitat per fer això, però el seu fill Cao Zhi va escriure que les pensions només es destinaven a mantenir els mags i ses estranyes ensenyances sota control.

## Referències Modernes

Zuo Ci fou afegit a la sèrie des videojocs de Koei dita Dynasty Warriors, malgrat mai haver pres part al combat directe que se cita tant en la història i la literatura. Similar al seu nou homòleg, Zuo Ci apareix com un ancià que de cara als altres no plantejarà suposadament cap tipus d'amenaça o perill. Va ser retirat del planter de personatges amb l'aparició de Dynasty Warriors 6, però ha aparegut de nou en Warriors Orochi i la seua seqüela.

## Vegeu també

* Tres Regnes

## Referències

* Harvrefcol de Crespigny - A biographical dictionary of Later Han to the Three Kingdoms (23-220 AD) - Brill - Leiden, The Netherlands 2007. ISBN 978-90-04-15605-0
* Ge Hong. Baopuzi.
* Luo Guanzhong. Romance of the Three Kingdoms (三國演義).
* Fan Ye. Book of Later Han, vol. 82, Part 2.
# Asclepiodor de Macedònia

Asclepiodor de Macedònia (grec antic: Ἀσκληπιόδωρος, llatí: Asclepiodorus), fill de Timandre, va ser un dels generals d'Alexandre el Gran.
Alexandre el va nomenar sàtrapa de Síria l'any 331 aC. El 328 aC va dirigir els reforços per Alexandre que van sortir des de Síria a l'Àsia Oriental i una vegada a Bactriana es va veure involucrat en una conspiració dirigida per Hermolaos contra el rei, segons diu Flavi Arrià. També parla d'aquesta conspiració Quint Curci Ruf.
Probablement és el mateix general al que Antígon el borni va nomenar sàtrapa de Persis l'any 317 aC, però és diferent d'un general amb el mateix nom que va servir a Cassandre.

## Referències

* ↑ Flavi Arrià. Anàbasi d'Alexandre el Gran, IV, 13
* ↑ Quint Curci Ruf. Història d'Alexandre el Gran, VII, 10, 8, 6
* ↑ Diodor de Sicília. Biblioteca històrica, XIX, 48; XIX, 60
* ↑ Smith, William (ed.). «Asclepiodorus». A Dictionary of Greek and Roman biography and mythology. [Consulta: 12 juny 2022].
# Centre de la Imatge (Mèxic)

El Centre de la Imatge (en castellà: Centro de la Imagen) és un espai dedicat a la investigació, la formació, l'anàlisi i la divulgació de la fotografia i la imatge entre diversos públics. Està situat a la Plaça de la Ciutadella, al Centre Històric de la Ciutat de Mèxic, i va ser creat l'any 1994 pel Consell Nacional per a la Cultura i les Arts. Des de 2015 depèn de la Secretaria de Cultura. Va ser fundat com una iniciativa de la comunitat fotogràfica, continuació del Consell Mexicà de Fotografia. La directora fundadora és Patricia Mendoza, i després Alejandro Castellanos. Entre la gent que ha treballat aquí destaquen Alfonso Morales, Patricia Gola, Pablo Ortiz Monasterio i Gustavo Prado.

## Patrimoni

El centre té com una de les seves activitats principals la conservació de fotografies. Per a això, ha reunit una col·lecció de positius en paper i diapositives. Cal destacar que la col·lecció de diapositives inclou les exposicions presentades a la institució.
El patrimoni complet pot ser consultat per investigadors i estudiants. A més, parts de la col·lecció es presenten tant en el centre com en altres institucions.

## Sales

El centre compta amb sis sales, algunes d'elles especialitzades en les mostres en vídeo i en les noves tecnologies.

## Fotosetembre

Al 1993 va començar a organitzar-se un festival de fotografia anomenat Fotosetembre (en castellà, l'idioma original: Fotoseptiembre), coordinat pel Centre de la Imatge. Fins a l'any 2005 s'havien realitzat set edicions, i fins llavors es van presentar aproximadament 3.000 exposicions, visitades per milions de persones.
Des de la seva creació, l'objectiu del Fotosetembre ha estat donar suport a la disseminació de l'activitat fotogràfica a tot el país. Aquest festival ha motivat la realització d'edicions locals, mateixes que s'associen a la convocatòria del Centre de la Imatge i entre les quals destaquen l'organitzada a l'estat de Sonora, així com les que tenen lloc en ciutats com Aguascalientes, Guadalajara, Morelia, Oaxaca, Puebla, San Luis Potosí i Tijuana. A partir del 2000, Fotosetembre formava part del Festival de la Llum, la xarxa de festivals internacionals de fotografia més important del món.

## Publicacions

El Centre de la Imatge publica la revista bilingüe espanyol/anglès "Luna Cornea" com un espai de reflexió i anàlisi sobre la fotografia. El primer número es va publicar a l'hivern 1992-1993 i l'últim, el nombre 35, al 2014.

## Referències

* 1 2 3 «Centre de la Imatge-Informació», 2014.
* ↑ «Centre de la Imatge-Conservació», 2014.
* 1 2 3 «Centre de la Imatge-Publicacions», 2014.
* ↑ «Centre de la Imatge-Luna Córnea 1», 2014.
# Cotorreta alagroga

La cotorreta alagroga (Brotogeris chiriri) és una espècie d'ocell de la família dels psitàcids que habita boscos, sabanes i matolls del nord i est de Bolívia i nord-oest de l'Argentina, centre i sud del Brasil, est del Paraguai i nord-est de l'Argentina.
# First Republic Bank

El First Republic és un banc amb seu a San Francisco fundat el 1985. El 2023 tenia 7.200 treballadors sent la 14a entitat en actius dels Estats Units, amb 213.000 milions de dòlars. El mateix any l'empresa va reconèixer que tenia problemes de liquiditat davant de la sortida de dipòsits que estava patint i va tenir la tercera taxa més alta de dipòsits no assegurats entre els bancs dels EUA, darrere de Silicon Valley Bank (SVB) i Signature Bank, bancs que van haver de ser tancats i intervinguts per assegurar els dipòsits als seus clients.

## Referències

* ↑ «Els bancs dels EUA rescaten el First Republic Bank amb 30.000 milions». El Periódico, 16-03-2023. [Consulta: 17 març 2023].
* ↑ «Grans bancs dels Estats Units surten al rescat del First Republic amb 30.000 milions». 324cat. CCMA, 16-03-2023. [Consulta: 17 març 2023].
* ↑ Calero, Joel. «La gran banca dels EUA s'uneix per rescatar First Republic amb 30.000 milions». On Economia. El Nacional, 16-03-2023. [Consulta: 17 març 2023].
# Manaquí estriat occidental

El manaquí estriat occidental (Machaeropterus striolatus) és un ocell de la família dels píprids (Pipridae).

## Hàbitat i distribució

Habita la selva pluvial, a les terres baixes a Colòmbia,nord-oest i sud de Veneçuela, est de l'Equador, nord-est del Perú i oest de l'Amazònia.

## Taxonomia

Antany es considerava que Machaeropterus striolatus era un grup subespecífic de Machaeropterus regulus. Actualment es consideren espècies diferents arran treballs com ara Snow 2004

## Referències

* ↑ «Manaquí estriat occidental». Cercaterm. TERMCAT, Centre de Terminologia. Rev. 20/02/2023(català)
* ↑ Robert Ridgely i Guy Tudor. 2009. Machaeropterus striolatus, p. 494, en Field guide to the songbirds of South America: the passerines – 1a edición. – Mildred Wyatt-World series in ornithology. University of Texas Press, Austin. ISBN 978-0-292-71748-0
* ↑ DW Snow. 2004. Family Pipridae (manakins). Pp. 110–169 in Handbook of the Birds of the World, Volume 9. Cotingas to Pipits and Wagtails. J del Hoyo, A Elliott & DA Christie (Eds). Lynx Edicions, Barcelona.
# Zaria (Nigèria)

Zaria (antiga Zazzau o Zegzeg) és una ciutat de Nigèria, a l'estat de Kaduna, capçalera d'una àrea de govern local (LGA) i de l'emirat tradicional de Zaria. La LGA té una superfície de 301 km² i una població (cens de 2006) de 408.198 habitants.
# Astyanax pedri

Astyanax pedri és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 7,8 cm de llargària total.

## Hàbitat

Viu a àrees de clima tropical.

## Distribució geogràfica

Es troba a Sud-amèrica: Brasil.

## Referències

* ↑ Baird, S. F. & C. F. Girard 1854. Descriptions of new species of fishes collected in Texas, New Mexico and Sonora, by Mr. John H. Clark, on the U. S. and Mexican Boundary Survey, and in Texas by Capt. Stewart Van Vliet, U. S. A. Proc. Acad. Nat. Sci. Phila. v. 7: 24-29.
* ↑ BioLib (anglès)
* ↑ «Astyanax pedri». Catalogue of Life. (anglès) (anglès)
* 1 2 3 FishBase (anglès)
* ↑ Reis, R.E., S.O. Kullander i C.J.Jr. Ferraris (eds.) 2003. Checklist of the freshwater fishes of South and Central America. EDIPUCRS, Porto Alegre, Brasil. 742 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Morelli, S., L.A. Bertollo, F. Foresti, O. Moreira-Filho i S.A. de Almeida-Toledo 1983. Cytogenetic considerations on the genus Astyanax (Pisces, Characidae). I. Karyotypic variability. Caryologia. 36(3):235-244.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Portella, A.L.B., L.A.C. Bertollo i P.M. Galetti 1986. Caracteristicas da evoluçao cromossômica em cinco espécies da Subfamilia Tetragonopterinae (Pisces, Characidae). p. 55. A I. Simp. Citogenet. Evol. e Aplic. de Peixes Neotropicais, Sao Carlos - SP.
* Rodrigues, A., S.A. Capucci, M.C. Nucci, O. Moreira-Filho i L.A.C. Bertollo 1982. Caracterizaçao cromossômica de Deuterodon pedri (Pisces, Characidae). Ciênc. Cult 34:733.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Barranc de Llavall

El Barranc de Llavall és un torrent del Solsonès afluent per l'esquerra de la Riera de Sanaüja. Neix al nord-est de la l'església parroquial de Sant Pere de Llobera. De direcció predominant cap a les 10 del rellotge, passa pel nord de la masia de Can Llavall i de les runes del Castell de Llobera. Després de rebre per la dreta les aigües del seu únic afluent, desguassa al seu col·lector al sud-est del nucli de Miravé. Tota la seva conca hidrogràfica, incloent un afluent, pertany al municipi de Llobera. Aquest afluent té una longitud de 775 metres. En conseqüència, la seva xarxa hidrogràfica consta de dos cursos fluvials que sumen una longitud total de 2.118 m. que també transcorren íntegrament pel terme de Llobera.

## Enllaços externs

   * Taula amb les dades detallades de la xarxa hidrogràfica de la Riera de Sanaüja full de càlcul

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Cec

«Cec» té aquests significats:
* Persona que pateix ceguesa
* Cec (Caecus), sobrenom d'Appi Claudi
* Cec (intestí) diverticle en forma de sac tancat per un extrem que presenten els òrgans d'alguns animals
* Cec (Oceànit)
Viccionari
# Cotorreta d'ales cobalt

La cotorreta d'ales cobalt (Brotogeris cyanoptera) és una espècie d'ocell de la família dels psitàcids que habita sabanes i boscos del sud-est de Colòmbia, sud de Veneçuela, est de l'Equador, el Perú, oest del Brasil i nord i est de Bolívia.
# Firth (Nebraska)

Firth és una població dels Estats Units a l'estat de Nebraska. Segons el cens del 2000 tenia 564 habitants.

## Demografia

Segons el cens del 2000, Firth tenia 564 habitants, 192 habitatges, i 139 famílies. La densitat de població era de 725,9 habitants per km².
Dels 192 habitatges en un 41,1% hi vivien nens de menys de 18 anys, en un 64,6% hi vivien parelles casades, en un 6,3% dones solteres, i en un 27,1% no eren unitats familiars. En el 22,9% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,15.
Per edats la població es repartia de la següent manera: un 26,8% tenia menys de 18 anys, un 7,3% entre 18 i 24, un 30,3% entre 25 i 44, un 11,2% de 45 a 60 i un 24,5% 65 anys o més.
L'edat mediana era de 35 anys. Per cada 100 dones de 18 o més anys hi havia 91,2 homes.
La renda mediana per habitatge era de 41.944 $ i la renda mediana per família de 52.083 $. Els homes tenien una renda mediana de 34.375 $ mentre que les dones 24.875 $. La renda per capita de la població era de 20.471 $. Aproximadament el 5,6% de les famílies i el 6,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Residents notables

* Orah Dee Clark, primera superintendent de les escoles d'Alaska, va néixer a Firth.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Firth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Firth». American Fact Finder. Oficina del Cens dels Estats Units, 12-01-2010.
* ↑ «Photographs, 1962, Photographs of Orah Dee Clark on Orah Dee Clark Day». Collection. Anchorage Museum. Arxivat de l'original el 29 d’octubre 2013. [Consulta: 28 octubre 2013].

## Enllaços externs

* «Lloc web de la vila» (en anglès). Arxivat de l'original el 2011-07-21. [Consulta: 30 novembre 2015].